Document ID: 31985L0590

ΟΔΗΓΙΑ ΤΟΥ ΣΥΜΒΟΥΛΙΟΥ της 20ής Δεκεμβρίου 1985 που τροποποιεί την οδηγία 83/515/ΕΟΚ σχετικά με ορισμένες δράσεις προσαρμογής της παραγωγικής ικανότητας στον τομέα της αλιείας - (85/590/ΕΟΚ)
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας, και ιδίως το άρθρο 396,
την πρόταση της Επιτροπής,
Εκτιμώντας:
ότι, λόγω της προσχώρησης της Ισπανίας και της Πορτογαλίας, πρέπει να τροποποιηθεί η οδηγία 83/515/ΕΟΚ (1), για να προσαρμοσθεί το προβλεπόμενο συνολικό κόστος που επιβαρύνει τον προϋπολογισμό της Κοινότητας·
(1) ΕΕ αριθ. L 290 της 22.10.1983, σ. 15.
ότι, σύμφωνα με το άρθρο 2 παράγραφος 3 της συνθήκης προσχώρησης, τα όργανα των Ευρωπαϊκών Κοινοτήτων μπορούν να θεσπίσουν, πριν από την προσχώρηση, τα μέτρα που αναφέρονται στο άρθρο 396 της πράξης προσχώρησης, τα οποία αρχίζουν να ισχύουν με την επιφύλαξη και από της ημερομηνίας έναρξης της ισχύος της εν λόγω συνθήκης,
ΕΞΑΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Με ισχύ από την 1η Ιανουαρίου 1986, επιφυλασσομένης της ημερομηνίας της έναρξης ισχύος της συνθήκης προσχώρησης της Ισπανίας και της Πορτογαλίας, η οδηγία 83/515/ΕΟΚ τροποποιείται ως εξής:
1. Στο άρθρο 9 παράγραφος 4, το δεύτερο εδάφιο αντικαθίσταται από το ακόλουθο κείμενο:
«Το προβλεπόμενο συνολικό κόστος που επιβαρύνει τον προϋπολογισμό της Κοινότητας υπολογίζεται σε:
- 60 εκατομμύρια ECU, για τη χρηματική ενίσχυση που αναφέρεται στο άρθρο 3,
- 46 εκατομμύρια ECU, για τη χρηματική ενίσχυση που αναφέρεται στο άρθρο 5».
2. Στο άρθρο 13 παράγραφος 2, ο αριθμός «45», αντικαθίσταται από «54».
Άρθρο 2
Η παρούσα οδηγία απευθύνεται στα κράτη μέλη.
Βρυξέλλες, 20 Δεκεμβρίου 1985.

Labels: 7
15
5
6